**SZENTENDREI KÖZÖS ÖNKORMÁNYZATI HIVATAL ALJEGYZŐ**

Az előterjesztés előkészítésében közreműködött:

Önkormányzati és Ügyfélszolgálati Iroda

A határozati javaslat elfogadásához

**minősített** többség szükséges!

**ELŐTERJESZTÉS**

**a Pilisszentlászlói Szlovák Nemzetiségi Önkormányzat Szervezeti és Működési Szabályzatának módosításáról**

(Készült: a Képviselő-testület 2024. október 14-i alakuló ülésére)

**Tisztelt Képviselő-testület!**

**Vezetői összefoglaló:**

A nemzetiségek jogairól szóló 2011. évi CLXXIX. törvény (a továbbiakban: Njtv.) 88. § (1) bekezdése értelmében az alakuló ülésen a nemzetiségi önkormányzat a testületének tagjai közül megválasztja az önkormányzat elnökét, elnökhelyettesét, bizottsága tagjait, megalkotja szervezeti és működési szabályzatát, dönt a tiszteletdíjakról, illetményekről.  
A nemzetiségi önkormányzat szervezeti és működési szabályzata 2022. október 22-én került elfogadásra a 14/2022. (X.22.) sz. határozattal.

**Részletes kifejtés:**

A Njtv. 88/A. §-a alapján: „A nemzetiségi önkormányzat működésének részletes szabályait a szervezeti és működési szabályzat határozza meg. A szervezeti és működési szabályzat legalább az alábbiakról rendelkezik:

a) a nemzetiségi önkormányzat hivatalos megnevezéséről, székhelyéről, telephelyéről, elérhetőségéről;

b) a képviselő-testület átruházott hatásköreinek felsorolásáról;

c) a képviselő-testület üléseinek összehívásáról, vezetéséről, tanácskozási rendjéről, nyelvhasználatáról;

d) a képviselőkre vonatkozó magatartási szabályokról, az ülés rendjének fenntartásáról és az annak érdekében hozható intézkedésekről;

e) a nyilvánosság biztosításáról;

f) a döntéshozatalról és a szavazás módjáról;

g) a nemzetiségi önkormányzat ülésének jegyzőkönyvéről, vezetésének nyelvéről, valamint fővárosi és vármegyei kormányhivatalnak való megküldéséről;

h) a közmeghallgatásról;

i) a nemzetiségi önkormányzat szerveiről, azok jogállásáról, feladatairól;

j) a nemzetiségi önkormányzat bizottságairól, működésük szabályairól;

k) a helyi önkormányzattal vagy annak szerveivel való kapcsolattartás módjáról.

A belső ellenőrzést végző I-Cont 2002 Kft. észrevételt tett a szlovák nemzetiségi önkormányzat képviselő-testülete jelenleg hatályos szervezeti és működési szabályzatára vonatkozóan, ennek alapján az SZMSZ kiegészítésre került azzal, hogy az ülésről készült jegyzőkönyvet magyar nyelven kell elkészíteni, illetve a képviselőkre vonatkozó magatartási szabályokra, és az ülés rendjének fenntartására vonatkozó rendelkezések kerültek pontosításra.

A 2024. június 9-i nemzetiségi önkormányzati képviselő-választás során megválasztott képviselők névjegyzékét az SZMSZ 1. melléklete tartalmazza, amely az alakuló ülésen meghozott személyi döntések (elnök, elnökhelyettes megválasztása) alapján módosul.

*Kérem a T. Képviselő-testületet, hogy az előterjesztést tárgyalja meg és a határozati javaslatot fogadja el!*

**Határozati javaslat**

Pilisszentlászlói Szlovák Nemzetiségi Önkormányzat Képviselő-testülete a határozat melléklete szerinti tartalommal elfogadja a Nemzetiségi Önkormányzat Szervezeti és Működési Szabályzatát.

**Felelős:** Elnök

**Határidő:** azonnal

Szentendre, 2024. október 7.

**dr. Bartha Enikő**

aljegyző

A döntésnek nincs költségvetési hatása.

Szentendre, 2024. október 7.

**Novák Andrea**

Pénzügyi irodavezető

Előkészítette:

**Havasi Hajnalka**

nemzetiségi ügyintéző

Ellenőrizte:

**dr. Remele Antónia**

irodavezető